અને ત્યારપછી ક્યાંય અટક્યો નથી.... જિંદગી સંપૂર્ણપણે બદલાઈ ગઈ. એક વર્ષથી વધારે સમય વીતી ગયો...રીલેટીવ સંસાર મારા માટે, મોટા ભાગે ઓગળી ગયો, લગભગ અદ્રશ્ય થઇ ગયો. મેં બધી ૧૪ આપ્તવાણીઓ લગાતાર એક પછી એક વાંચી કાઢી.(એટલે સુધી કે ત્યારે મેં છાપાના મથાળા જોવાનું પણ બંધ કરી દીધું હતું). એ પૂરી કરતાં મને ૧૧ મહિનાથી થોડો વધારે સમય લાગ્યો. માય ગૂડ્નેસ...દાદાશ્રીનું આવું અદભૂત વિજ્ઞાન આધ્યાત્મના આકાંક્ષીઓ માટે ખુલ્લું કરવા માટે હું પૂજ્ય નીરુમા અને પૂજ્યશ્રીનો અત્યંત આભારી છું. પૂજ્ય નીરુમા...હું તમારા સમર્પણ ભાવે થયેલાં પ્રયત્નો માટે તમને નમસ્કાર કરું છું. જ્ઞાનવિધિનો અનુભવ એટલો પ્રગાઢ હતો કે મને વારંવાર તેની ઈચ્છા થવા લાગી અને ૨૦૦૮ દરમ્યાન મેં તે અનુભવ ચાર વખત કર્યો. દાદાના જ્ઞાનનો વ્યવહારમાં ઉપયોગ કરવાથી, અઘરી સમસ્યાઓ હું સરળતાથી અને નીરાકુળતાથી હલ કરવા લાગ્યો - સમભાવે નિકાલ થવા લાગ્યો. હું લોકો અને જીવોમાં શુદ્ધાત્મા જોતો અને તેમને સન્માન આપતો થયો. દાદાનું જ્ઞાન હમેશાં જરૂરના સમયે ઉપયોગી થતું...જ્યારેપણ હું પાંચ આજ્ઞાથી દૂર થતો, મને અંદરથી ટકોર આવતી અને મને સાચો રસ્તો દેખાતો. મારી અત્યંત જરૂરિયાતના સમયે મને દાદાની હાજરી વર્તાતી. હવેતો એક જ ઈચ્છા છે કે ભગવાન સીમંધર સ્વામી મને મહાવિદેહ ક્ષેત્રે ખેંચે અને અંતે, જે બીજ દાદાએ વાવ્યું છે તેનું ફળ, મુક્તિ - મોક્ષનો અનુભવ થાય.